Дзясяткі тры таленавітых дзяцей розных узростаў, не прафесійных артыстаў, ствараюць на сцэне шматколернае, шматгалосае шоу: віртуозна граюць на гармоніках, дудках, дудах, скрыпках, акарынах, цымбалах, барабанах і бубнах, а то й на чыгунках ці пілах, пральных дошках, звычайных чарацінках ці саломінках. Яны й танцуюць, і спяваюць, прычым творыцца ўсё ў яркіх сцэнічных касцюмах зладжана, з вельмі пазітыўнай энергетыкай ды ў народным стылі.